**TELEPÜLÉSRENDEZÉSI SZERZŐDÉS MÓDOSÍTÁSA**

amely létrejött egyrészről:

# BUDAPEST FŐVÁROS II. KERÜLETI ÖNKORMÁNYZAT

(székhely: 1024 Budapest, Mechwart liget 1., statisztikai számjel: 15735650-8411-321-01, adószám: 15735650-2-41, képviseli: Őrsi Gergely polgármester) a továbbiakban: „**Önkormányzat**”, vagy „**Jogosult**”, másrészről a

**Vasas Sport Club Egyesület**

(Székhely: 1139 Budapest, Fáy u. 58., bírósági nyilvántartási száma: 01-02-0000665, adószám: 19806574-2-41, statisztikai számjel: 19806574-9319-521-01, képviseletében eljár: Markovits László András elnök), mint fejlesztő, a továbbiakban: „**Fejlesztő**”,

a továbbiakban együttesen, mint „**Felek**” vagy „**Szerződő** **Felek**” között az alulírt napon és helyen az alábbi tartalommal és feltételek mellett:

**1. Előzmények:**

**1.1.** Szerződő Felek Budapest II. kerület, belterület 11512/7 hrsz-ú ingatlan tárgyában településrendezési szerződést kötöttek Budapest Főváros II. Kerületi Önkormányzat 20/2022. (I.27.) képviselő-testületi határozatában foglalt felhatalmazás alapján. (továbbiakban: Szerződés) A Szerződés aláírására Fejlesztő részéről 2022.02.09. napján, Jogosult részéről 2022. 02.17. napján került sor. A Szerződés hatálybalépésének feltétele a Szerződés 6.4. pontja szerinti tulajdonosi hozzájárulás kiadása az MNV Zrt. részéről és Jogosult részére történő átadása. A Szerződés hatálybalépésének napja a Szerződés 6.4. szerinti tulajdonosi hozzájárulás Jogosulttal történő közlésének napja.

**1.2.** Budapest Főváros Kormányhivatala Földhivatali Főosztály 88618/1/2022 határozatában a Budapest II. kerület belterület 11512/7 helyrajzi szám alatt felvett 1/1 hányadban a Magyar Állam tulajdonában és a Fejlesztő vagyonkezelésében lévő ingatlan vonatkozásában a településrendezési kötelezettség tényének feljegyzése iránti kérelmet elutasította. A határozat indokolásában rögzítettek szerint, ahhoz, hogy a településrendezési kötelezettség ténye az ingatlan-nyilvántartásba feljegyezhető legyen a benyújtott okirat tartalmát módosítani szükséges, tekintve, hogy a Szerződés nem tartalmazta a Fejlesztő statisztikai azonosítóját, továbbá a Szerződés 6.1. pontjában a tény feljegyzéssel érintett ingatlan helyrajzi számában számelírás történt.

**2. A Szerződés módosítása**

**2.1.** A Szerződés bevezető részében rögzített a Fejlesztőre vonatkozó adatok az alábbiak szerint módosulnak:

 „**Vasas Sport Club Egyesület**

(Székhely: 1139 Budapest, Fáy u. 58., bírósági nyilvántartási száma: 01-02-0000665, adószám: 19806574-2-41, *statisztikai számjel: 19806574-9319-521-01*, képviseletében eljár: Markovits László elnök), mint fejlesztő, a továbbiakban: „**Fejlesztő**”, „

**2.2.** A Szerződés 6.1. pontja az alábbiak szerint módosul:

„6.1. Szerződő Felek megállapodnak abban, hogy jelen Szerződés alapján fennálló településrendezési kötelezettség tényét az Étv. 30/A § (5) bekezdése alapján a Budapest, II. kerület, belterület, *11512/7 hrsz.-ú* ingatlan 1/1 tulajdoni hányadára az ingatlan-nyilvántartásba feljegyeztetik.„

**2.3.** Szerződő Felek megállapodnak abban, hogy a Szerződésnek a jelen módosítással nem érintett egyéb rendelkezéseit változatlan módon fenntartják.

**3. Egyéb rendelkezések**

**3.1.** Szerződő Felek kijelentik, hogy jelen szerződés aláírásához, a szerződésben foglalt kötelezettségek teljesítéséhez megfelelő felhatalmazásokkal rendelkeznek.

**3.2.** Jelen szerződés módosítás a Felek aláírásának napján lép hatályba, amennyiben nem egy napon írják alá, a későbbi aláírás napján lép hatályba.

Jelen szerződés minden oldalát **Szerződő Felek** elolvasták és kölcsönös értelmezést követően, mint ügyleti akaratukkal mindenben egyezőt jóváhagyólag azzal írták alá, hogy az itt nem szabályozott kérdések tekintetében a Ptk. és az Étv. szabályai az irányadók.

Kelt:

……………… 2022 …… hó …..…. napján ……………. 2022 ..… hó …..…. napján

 **-------------------------------------------------- ------------------------------------------**

 **Budapest Főváros II. Kerületi Önkormányzat Vasas Sport Club Egyesület**

 **Jogosult Fejlesztő**

**képviseli: Őrsi Gergely polgármester képviseli: Markovits László elnök**